An Kumpederasyon nin Madyaas (Ingles: Confederation of Madya-as, Tagalog: Kumpederasyon ng Madyaas) iyo sarong pinagtutubudang suanoy na politikal na entidad sa isla nin Panay sa Filipinas. Nasambit ini sa libro ni Pedro Monteclaro na Maragtas. Ini daa pigmokna ni Datu Sumakwel ngarig magkaigwa nin awtoridad sa gabos na mga datu sa Panay. Arug kan Maragtas asin an Code of Kalantiaw, an panhistoryang katotoohan kan kumpederasyon mayo nin kasiguraduhan nin huli ta mayong ibang dokumentasyon para sa Madyaas an nabubuhay sa luwas kan libro ni Monteclaro.